
ОБЩИНСКИ СЪВЕТ – ПИРДОП
2070 град Пирдоп, пл. „Тодор Влайков” №2; тел.: 07 181/51-12,
факс: 07 181/51 12  ,е-mail: obs@pirdop.egov.bg


П Р О Т О К О Л
№ 2
	Днес 09.02.2026 г. от 17.30 ч. в Ритуалната зала на община Пирдоп се проведе извънредно заседание на Общински съвет – Пирдоп.
	В начало на заседанието присъстваха 12 (дванадесет) общински съветници, както  следва:
	Васил  Кафеджиев
	Деян Стоев
	Иван Джонгов
	Лало Кирилов 
          Кристина Петкова
          Мария Бръмбева
	Ненко Павлов
	Ненко Ненчев 
	Силвия Георгиева
	Симеон Симеонов
Станислав Готев
	Тодор Иванов

	Присъстват още: граждани и медии. 
Заседанието беше открито и ръководено от Иван Джонгов - Председател на              ОбС - Пирдоп.
	Иван Джонгов: Откривам заседанието на Общински съвет - Пирдоп, на което присъстват 12 общински съветници. Отсъства общински съветник - Георги Панов. За отсъствието си г-н Панов е входирал уведомление с рег. № 9400-214 / 09.02.2026 г. до Председателя на ОбС - Пирдоп, с което уведомява, че ще отсъства по лични причини. 
Заседанието се свиква на основание чл. 23, ал. 4, т. 2 от Закона за местното самоуправление и местната администрация, във връзка с постъпило искане с рег.                  № 9002 – 9 / 05.02.2026 г. от 1/3 общински съветници.
Уважаеми съветници, уважаеми жители на гр. Пирдоп, граждани и медии,
	
  
	 Заседанието е законно и може да започне своята работа. Проектът за дневен ред е публикуван на сайта на община Пирдоп и е следния: 

ДНЕВЕН РЕД:

1. Разглеждане на постъпили доклади: Одитен доклад с рег. № 5000-2 / 03.02.2026 г. на Сметната палата № 0400111725 за извършен финансов одит на консолидирания годишен финансов отчет на Община Пирдоп за 2024 г. от Сметна палата и Доклад за извършена финансова инспекция на Община Пирдоп от Агенция за държавна финансова инспекция (АДФИ) с №ДИД4-СО-19 - /3/ от 20.01.2026 г.


И. Джонгов: Уважаеми колеги, имате ли предложения по дневния ред? Няма.

Подлагам на гласуване проекта за дневен ред.

[bookmark: _Hlk167983997]	
Моля, гласувайте: 
	Гласували „за” - Васил Кафеджиев, Деян Стоев, Иван Джонгов, Мария Бръмбева, Ненко Павлов, Силвия Георгиева, Симеон Симеонов, Станислав Готев; 
          Гласували „против” – Ненко Ненчев;
	Гласували  „въздържал се”– Кристина Петкова, Лало Кирилов, Тодор Иванов;

На основание чл. 21, ал. 1, т. 23 и ал. 2 от Закона за местното самоуправление и местната администрация, след проведеното гласуване с 8 гласа „за”, както следва: Васил Кафеджиев, Деян Стоев, Иван Джонгов, Мария Бръмбева, Ненко Павлов, Силвия Георгиева, Симеон Симеонов, Станислав Готев, 1 гласа „против” – Ненко Ненчев и 3 гласа „въздържал се” - Кристина Петкова, Лало Кирилов, Тодор Иванов,  Общински съвет-Пирдоп прие 
РЕШЕНИЕ
№ 29
	I.Общински съвет-Пирдоп реши заседанието да протече при следния
ДНЕВЕН РЕД:

1. Разглеждане на постъпили доклади: Одитен доклад с рег. № 5000-2 / 03.02.2026 г. на Сметната палата № 0400111725 за извършен финансов одит на консолидирания годишен финансов отчет на Община Пирдоп за 2024 г. от Сметна палата и Доклад за извършена финансова инспекция на Община Пирдоп от Агенция за държавна финансова инспекция (АДФИ) с №ДИД4-СО-19 - /3/ от 20.01.2026 г.


И. Джонгов: Преминаваме към т.1 от дневния ред. 
Отношение взеха: 
	С. Симеонов:	Не виждам никой от ръководството на общината да присъстват на сесията. Нито секретар, нито зам. – кмет, за кмета знаем, че отсъства.
И. Джонгов: Уведомени са. Искането за свикване на извънредно заседание е  с рег.                  № 9002 – 9 / 05.02.2026 г., а уведомлението за отпуск на г-н Ангел Геров – кмет на Община Пирдоп е с рег. № 90 02 – 10 / 05.02.2026 г. Уведомлението за отпуск е постъпило в деловодството двадесет минути след искането от общинските съветници. Всеки може да си направи сам изводите. Уведомено е ръководството на общината за провеждане на заседанието. Няма да присъстват. Не ги интересува. В крайна сметка така са преценили и така са постъпили.  
С. Готев: Аз входирах искането и малко по-късно кмета е входирал уведомлението за отпуска. Днес имаше друго заседание в общината и разговарях със зам. –кмета. Това, което ще се коментира е изключително притеснително. В личен разговор с г-жа М. Мачканова поисках да присъства на сесията главният счетоводител на Община  Пирдоп и ръководителя на общинска администрация – г-жа Мариана Стоянова, защото резонните въпроси от нас не са само към кмета, а ще бъдат и към тях на база този доклад, който сме получили от Сметната палата. Г-жа Мачканова ми каза, че кмета е забранил и никой от общинска администрация днес да не присъства. Знам какви са причините и как издава такива заповеди кмета, но тава е изключително безотговорно от страна на ръководството на Община Пирдоп.
Участвах в една комисия миналата седмица в СУ „Саво Савов“, гр. Пирдоп. Комисия, която е по решение на общинския съвет за сформиране на група, която да  разгледа и  да види какво и как е направена реконструкцията на покрива на училището. От 2023 г. аз апелирам за някакви евентуални нередности и проблеми, но до този момент дори и аз останах изненадан и това, което видях ме втрещи мен и колегите, които присъствахме. Направих на място снимков материал, с който искам да запозная всички общински съветници и обществото в община Пирдоп, какво безобразие и какво нещо се е случило след извършеният ремонт СУ „Саво Савов“, който се е водил спешен и неотложен тогава. Получени са пари от Министерството на образованието. Това са пари от държавният бюджет. Това са пари не само от жителите на Община Пирдоп, а от всички данъкоплатци на държавата.  Парите, които са отпуснати тогава са през Министерство на образованието от тогавашният министър.  Една част от тях, около 537 хил. лв. ).  

Г-н Готев представи снимковия материал на извършения ремонт в сградата на СУ „Саво Савов“, като за всяка една от снимките даде разяснение по отношение на компрометираните зони. 

Показа ламариненият покрив в топлата връзка на корпуса, който до някаква степен се е водил, че е бил подменен.  

Г-н Готев изказа мнение, че е трябвало всички съветници да отидат и да видят какво безобразие се е случило. Извини се на всички учители, директора, на всички съграждани и родители, че техните деца посещават учебното заведение, като каза, че му е изключително неприятно да прави и показва това нещо. Трябва да се види до каква степен и до какъв начин Община Пирдоп няма да стане заложник на някого. Няма да го позволим.   

В. Кафеджиев напусна заседанието. В залата присъстват 11 общински съветника.


Г-н Готев показва снимка на носеща греда в покривната част, която по спецификация е трябвало да бъде подменена. Това е основното било (отгоре), което носи целият покрив на гимназията. Показа в какво състояние е. При посещението м тази греда е била мокра, като това не е от вчера и онзи ден в следствие на валежите. Това е постоянно. Това всеки момент може да се срути и да падне. В спецификацията е имало заложено подмяна на всички компрометирани греди, подмяна на всички компрометирани мертеци, полици и т.н.
Г-н Готев каза, че е установил нови няколко мертека с дебелина 3 и 5 см. Това може да се нарече пладнешки обир. Има некачествено изпълнение на 90  от самия покрив.  OSB плоскостите или са навътре сложени или навън. 

В. Кафеджиев се присъедини към заседанието. В залата присъстват                                 12 общински съветника.

Това е прието през 2022 г. и 2023 г. Имах въпроси и към кмета и към секретаря на общината,  но може би ще се отговори когато му е времето.
На места стоят старите летви, които по спецификация е трябвало да бъдат подменени. Получени са пари за това те да бъдат сменени. 
Иновация след иновация е правено. Никъде не е направено, тези ПДЧ плоскости (9 милиметрови), които трябва да се захващат с винтове са забивани с пирони върху букови греди. Които разбира от строителство ще знае, че това нещо няма как да се случи. Виждате пироните какво правят. По пода имаше стотици, хиляди пирони. На много от местата липсва ПДЧ, може би като са ходили майсторите са ги счупили. Това не е направило впечатление на никой, който е приемал обекта. Нито на приемателна комисия, нито на никой. Може би това го има на 7-8 места по покрива. Циглите директно с мушамата (мембранана). Виждате състоянието. 
Г-н Готев показа отвори на покрива, където няма цигли и тече вода. В по голяма част отдолу покрива е подгизнал. 
Буковите летви счупени, компрометирани изцяло. На много места всичко тече. Много от нещата са изгнили и компрометирани. Не мога да кажа дали е изгнило след ремонта или не е подменено. 
Проблеми има с отводнителната система и улуците. 90% от улуците са увиснали и те не събират никаква вода. Има извадени улуци от казанчетата и тече по стената и пред стената, като разваля фасадата на сградата. 
Компрометирано е. С пластмасови дюбели е хващана мазилката. Поредната иновация. Хиляди левове са платени за това нещо. Това е платено от нашите данъци.
Отвън виждате, казанчетета са компрометирани и не са монтирани на мястото си. Тече водата по самия улук. 
Г-н Готев показа снима на компрометиран участък и при физкултурния салон.

Задавам въпроси и е изключително важно ние като общество и ръководството на общината, не може с такива елементарни трикове ние да се крием и да си заравяме главата в пясъка. 
Нашите деца учат там. Децата на Пирдоп. Децата на Средногорието. Погледнете за какво става на въпрос. Не може това да продължава така, трябва да се премине към по крупни мерки. Посегнато е към децата. Към най-милото - децата. Лишени са от направата, това което е било авариен ремонт и през 2022 г. е трябвало спешно да се направи е направено не през пръсти, а отвратително, не мога да намеря точните думи, за да изразя това и да съм по- благосклонен към жителите, родителите на тези деца. Ние сме ангажирани. Ако ръководството на общината в лицето на г-н Геров, пускайки си отпуск или скривайки се или нещо друго си мисли, че ще реши проблема, не. Проблема ще се задълбочи.  Ние трябва да информираме компетентните органи, ние трябва да информираме Министерство на образованието, пожарната, да се направи обследване на сградата, да се информира РУО.
Изгнилата греда, която показах е точно над капандурата, над тоалетната. Ако това нещо падне и ако има дете в тоалетната, не знам какво ще се случи. Сградата е изключително опасна за посещение, за провеждане на учебни занятия, затова апелирам да коментираме Всички сме отговорни. Да сигнализираме институциите. Не да стане белята и тогава .. Става въпрос за нашите деца. В какво състояние ние оставяме едно училище с традиция, 110 години училище? И леко казваме, ами то нищо не е станало, ами те онези много натискат, ами то кмета ще видите, той бил фалшив сигнала, ами то не знам какво … Ето това е действителността. Отделно докладите, които са направени. . В доклада от Сметната палата също е засегнато това нещо. Всяка поредна година е правено едно и също, прави се предписание, забележка, едно и също. Ето го резултата. .. Трябваше ли толкова много време да се губи, за да разберем, че в един или два проекта се случва това. Колко проекта има на територията на общината? Само през миналата година кмета е подписал няколко договора, включително и с тази фирма изпълнител. Само преди няколко дни. Много качествено си е изпълнила работата. Защо бързаме? Това са въпроси, които не седят само пред нас, но ние сме проводника на обществото. Ние трябва да ги придвижим към компетентните органи и да свършим работата, която някой не е свършил, когато е трябвало. Въпросите трябва да бъдат зададени. Ние сме социално отговорни… Вътре е потресаващо, изпълнението е некачествено. Това е само една малка част от снимките, които Ви показах. Искам да коментираме и да излезем със становище. Не може да продължава по този начин. 
Ако ръководството е решило да си зарива главата, не е наш проблем. Ние сме общински съветници.
В. Кафеджиев: Искам да допълня, тъй като не стана въпрос за КСС-то. Покрива трябва да бъде направен по спешност и трябва да бъде подменен изцяло. Трябва да се ...., демонтират старите греди.., закарване на депо, доставка на дървен материал, около 100 кубика (4 тира), които е трябвало да бъдат поставени. … Веднъж имаме демонтаж на стар покрив, качване на греди, доставка на дърев материал, монтаж на нов покрив. Всичко това е труд и материал, което не е изпълнено, но е отчетено. Практически нещо, което се е случило, дори не са махнали летвите, които летви, стоейки върху гредите, OSB ляга само на четири точки, защото има поддаване и част остава във въздуха. (Г-н Кафеджиев обясни подробно начина за монтиране). Това спешен покрив, а нищо не е направено. 
С. Симеонов: В направата на покрива има малко история. На една от гредите има надпис, когато майсторите са работили там, а именно 1963 година. Покрива е направен тогава.  Има надписи от деца по гредите. На място си личи, кое е нов и кое е стар материал. 
С. Готев показа от снимковия материал за компрометиран мертек. В спецификацията е заложено тези компрометирани греди да бъдат подменени. Стария мертек е 12 см., а новия до него е доста по-малка. Старата не е подменена. До нея стой друга нова с по-малък размер. Сложена е до компрометираната греда. Има иновации, където са подпрени с OSB плоскости. Това е за подпора. За първи път виждам такова нещо. Това са малка част от изключително некачествен покрив. Мисля, че обекта е в гаранция още година и половина. Кога ще започнат дейностите по гаранционни срокове? Кога ще се случи? Има много въпроси. Ако се установи, че не може вътре да се провеждат нормално учебни занятия, какво се случва тогава? Има много въпроси и много неизвестни.  Какво ще правим ние като принципал на общинската собственост? Ние сме собственици на това нещо и не може да си затваряме очите при такъв грабеж.
Н. Павлов: В доклада пише, че фирмата е възстановила парите за покрива над 200 хил. лева. Фирмата признава, че не е извършила дейностите по ремонта. Тя е взела парите през 2022 г., а ги връща сега 2026 г. Тогава ремонта е струвал 200 хил. лева. Сега сигурно ще струва 800 хил. лева. Тази разлика кой ще я възстанови?  
И. Джонгов: От практиката по наказателните дела ще кажа, че това, че си върнал парите е смекчаващо вината обстоятелство и не променя факта и обстоятелствата, че е извършено нарушение или престъпление. Факта си е факт. Ще установят органите. Това, че са върнати парите, означава, че те си признават вината, че те не са извършили тази дейност, въпреки това им е платено. Представители на общинска администрация са подписвали и са харчили парите незнайно как. Как са спали спокойно след това, не знам? 
Н. Ненчев: Искам да изчета, виждам, че сами си поставяте въпросите и си отговаряте,  искам да изчета една комуникация между фирмата и кмета.
Изпълнението на всички обекти се съблюдава от съответните технически ръководители, притежаващи необходимия опит и квалификация. Непосредствено след постъпване на вашето запитване направихме проверка в архива на дружеството и от документите не можем да установим подобно разминаване. Поради това, предлагам да организираме съответно посещение на обекта, на който да установим фактическите обстоятелства. Уверявам ви, че в случай че в действителност има подобно или друго разминаване, дружеството ще поеме съответната облигационна и/или гаранционна отговорност. 
... По време на финансовата инспекция се предостави писмо с вх. № ..., с което се казва, че фирмата е възстановила по сметката на Община Пирдоп сумата в размер на 223 827 лева на 19.01.2026 г. 
Така, че г-да съветници, аз не знам, Вие тук реклама ли си правите, предизборна реклама ли си правите, на кмета ли се мъчите да му вмените някаква вина, да кажете, че краде, че лъже, не мога да Ви разбера? Има установено несъответствие. Има върнати пари. Дали сте сигнал. Тече проверка. Фирмата е казала, че това, което го има, като несъответствие ще се възстанови и то е възстановено. Логично е оттук насетне, с тези средства, които са възстановени и след като има неизвършени СМР, според мен е нормално и логично да се свършат. Кмета когато дойде  …. Не Ви прави чест в отсъствието на дадени хора, Вие се опитвате да си разтягате локуми, затова защо го няма, заинтересован или не. Когато сметне, че има възможност човека ще дойде и ще обясни какво ще се прави с тези пари, които са върнати. Вие умишлено, казвам, че сте в предизборна кампания, защото ....
И. Джонгов: Може ли по темата.
Н. Ненчев: Да, това е по темата. Вие умишлено това нещо го пропускате. Ето казвам Ви какво е написано в докладите, от фалшивите профили, където ги пращате. Организирате среща и ни представяте материали от фалшиви е-майли. Така ли г-н Председател ще се процедира за в бъдеще?
	И. Джонгов: Явно бягате от темата.
	Н. Ненчев: Не, не бягам. Говоря по темата.
По темата взеха отношение присъстващите граждани.
Д-р Толинова (гражданин): За ремонта на този покрив кога и колко пари е платено?
Тези пари, които са върнати дали ще стигнат да се ремонтира покрива и кога ще се ремонтира? Има ли някакъв начин тази фирма да дойде и да се задължи да си свърши работата? Някой знае ли колко е платен този покрив? Колко пари са платени за ремонта на покрива и кога?
С. Готев: Ремонта струва над 536 хиляди лева през 2022 г.. Парите, които  са върнати, може би са върнати защото са направени някакви проверки .. Фирмата е решила да ги върне. Незнайно защо?  … това, което се каза за предизборна кампания мога да кажа. Предизборна кампания може да има само и единствено в община Пирдоп. За да има предизборна кампания някой трябва да подаде своята оставка. Нови избори може да има само ако кмета подаде своята оставка.
Н. Ненчев: Г-н Председател, може ли по темата.
С. Готев: Да ще мина по темата. .. 19.01.2026 г. са платени тези пари. Преди това имахме среща и кмета каза, че текат проверки. А те са изтекли и са се случили нещата. Ами ако не беше този сигнал? Ако не беше се стигнало до това нещо, да се разобличи това нещо? Дали щяха да се върнат парите? Това за всеки един проект ли трябва да оправим в общината? Ще заговорим и за сметището.Там са почти половин милион лева. Там са европейски пари. Колеги, дайте да работим и да действаме.  
Това е притеснително. Трябва да гледаме оттук насетне какво става? Кой какво е надробил ще си го сърба. Няма връщане назад. Това, което зависи от нас ние трябва да го направим. Затова сме избрани и хората са ни гласували доверие. Това не е инцидент. Има над 15-20 проекта в общината. Ако всички ги разровим и излезе такова нещо? Какво ще стане?
Д-р Толинова: Разбрах че е платено над  500 хил. лева през 2022 г. Има ли възможност общинския съвет да се задължи кмета и той респективно да задължи фирмата да си свърши работата? Какво може да се направи? Има ли такава възможност да се извика фирмата, например ако има гаранционен срок, да се свърши работата?
И. Джонгов: Въпроса не е към нас, а към този, който е подписал договора.
Имаше питане от страна на гражданите дали може ли да се каже коя е фирмата.
С. Готев: Фирмата не е местна. С оглед проверките не е уместно да се споменава името. Умишлено не е местна. С фирмата има сключен още един договор. Не знам дали той попада в обхвата на проверките? ... Защо комисията е предпочела отново тази фирма, ако не е кмета? Не е време за оправдание, а за действия. Действия от наша страна, като принципал, като собственици. Хората и родителите имат въпроси. Кмета абдикира. Всичко, което може да се направи е в наши ръце. Гражданите задават въпроси, на които ние не можем да отговорим. Никой от нас не е бил в тези комисии …. Сега стана напечено и фирмата върна парите. Това не реши проблема. Проблема стои. Никой от нас не може да каже гаранциите дали са възстановени? … Били върнати парите. Тези пари не са наши. Фирмата трябва да поеме изцяло … Ние сме хората, които трябва да решим проблема. Не можем да отговаряме на въпроси, по които не сме компетентни. Не знам какво наложи кмета да си вземе отпуск, точно днес, точно тази седмица. Призовавам Ви колеги на размисъл и на действия. Живота и здравето на нашите деца виси на магия или на това, че някой се е самозабравил някога... След като сме попитали и този този някой ме е излъгал.   
.. Кмета ме излъга лично мен. Аз зададох въпросите, има ли проверки, какво тече, какво се случва, нищо, Вие бяхте свидетели. Нищо, тишина. … Имало цигли на покрива. Да това е единственото хубаво нещо на покрива. Ако нямаше цигли на покрива досега щеше да го е духнал вятъра. Има цигли, това каза на предното заседание кмета. Това безобразие. Това безобразие трябва да бъде преустановено.
Г-жа Димитрова /учител в СУ „Саво Савов“/: Ние бяхме много щастливи, че ще се прави ремонт. Ние учехме и едновременно с това покрива се правеше. Не знаехме какво трябваше да се случи? Дървен материал горе на гимназията нямаше. Аз бях на третия етаж и виждах какво има и какво няма. Работниците се съобразяваха с нас и с учебния процес, като след 14.00 ч. да започват да коват. Това, което е смущаващо, може би от 5 години при капандурата имаше много мухъл. В моя кабинет отскоро има мухъл. Явно това натичане от покрива.. Външната изолация ще падне. Улуците не са сложени, както трябва. Не смятам, че с тези пари, които са върнали ще може да се възстанови. Тези тежки цигли може да паднат от тежестта. Заложена е бомба. Мен ме боли за това училище. Когато минавам покрай училище „Т. Влайков“, там също е сменен покрива, но и там също виси при стрехата и там се наводнява. Това са обществени сгради, които са за нашите деца. На физкултурния салон трябваше да са подменени ламарините. 
В. Кафеджиев: По КСС трябваше.
Г-жа Димитрова: Не съм техническо лице, но нещо ако е свършено, трябва да се провери. От общината кой е бил в тази комисия? Кой е приел от общината, техническо лице кой е приел този покрив?
С. Готев: Аз лично не мога да кажа кой? Мога да кажа кой е отговарял за обществената поръчка. Мога да кажа кой се е подписал, това да се приеме. Не мога да кажа сформирана ли е комисия, въобще имало ли е хора от общината или на добра воля и на доверие е подписано, не мога да кажа. Ето банките са празни. Няма никой. Потресе ме днес изказването на зам.- кмета. Това, че кмета е забранил на служители от общинска администрация да присъстват днес. Това е изключително важно. За щяло и за нещяло идваме тука. В началото на миналата година цялата администрация беше  дошла под строи, по командване на определени хора. Днес забрани. Ние искаме счетоводителя и секретаря. И зам. – кмета, който замества кмета, който е в отпуск. Ние не можем да отговорим на гражданите, които задават въпроси. 
Г-жа Стоянова /учител в СУ „Саво Савов“/: Благодарим за това, че повдигнахте този въпрос. В пространството се носят различни слухове. Добре, че ни осведомихте. Очакваме да се направят проверки и да се стигне до край. Не мисля, че това е предизборна кампания.
Г-жа Димитрова /учител в СУ „Саво Савов“/: Ако направите вашия покрив така ще го приемете ли?
В. Кафеджиев: Г-жо Стоянова да сте виждали да се сменя ламаринения покрив на топлата връзка и на физкултурния салон преди две-три години?
Г-жа Стоянова /учител в СУ „Саво Савов“/: Не съм. Единствено циглите, дървен материал никога не е имало.
М. Бръмбева: Фирмата е върнала някакви пари. Те са от изпълнението на някакъв проект. Парите са дадени по някаква програма. След, което тези пари най-вероятно трябва да се върнат, оттам откъдето са получени, след като има неизпълнени дейности.  Притеснителното е как ще се направи този покрив и с какво?
С. Готев: Няма да е с тези пари, със сигурност.
Д-р Толинова: Има гаранционен срок.
В. Кафеджиев: Ще изчезне тази фирма. Просто ще се закрие фирмата, ще фалира.
М. Бръмбева: Доколкото разбирам спешно е да се направи този ремонт на покрива. И с какво? И как? Има си органи, които ще разследват и ще кажат… за техническите, за надзорите, каквото, каквото, подписано, неподписано, фалшиви сигнали, за това си има органи. Ние не можем да кажем. Но как този покрив ще се направи? Разбираме, че много спешно трябва да се направи. 
Л. Кирилов: Кой го установи? Г-н Готев какво образование има? Инженерно.
С. Симеонов: Вие не виждате ли?
Л. Кирилов: Аз не виждам, аз съм икономист.
И. Джонгов: Искате ли да коментирате доклада?
Л. Кирилов: Кой доклад? 
И. Джонгов: На Сметната.
Л. Кирилов: На Сметната или на АДФИ? На АДФИ доклад няма. Има някакви листа, които не знам как са поръчани? Направих си проверка в АДФИ и такъв доклад няма качен на интернет страницата им. Това, което е изпратено аз не знам какво е, може да е доклад, може да не е? Видях, че е от някакъв е-майл (чичко тревичко или нещо такова), така, че не мога да кажа, какво е това. За Сметна палата доколкото знам консолидирания отчет е заверен. Ако има някакви проблеми, мога да кажа, че Сметна палата не заверява консулидираните отчети. 
И. Джонгов: Тука според Вас няма проблем. Така ли да разбирам?
Л. Кирилов: Не ми вкарвайте думи в устата, защото тука... г-н Ненчев каза, че това е политически хепънинг или предизборна кампания, защото тука гледам някакви снимки, може да са оттам, може и да не са оттам, но реални действия единствено е предприел г-н Ненчев, като Председател на комисията КПК и то, този сигнал, който беше развяван няколко пъти, г-н Ненчев, първо 2023 г., не 2024 г. беше това се свърза с евентуалния подател, който доколкото знам в личен разговор е казал, че той няма нищо общо. След това е пуснал писмо, тази година, откакто отново се заговори за това, е пуснал писмо чрез Еконт с обратна разписка до него, отказано е да бъде взето и накрая го е поканил с нотариална покана да се яви, като той му съдейства по всички начини да му помогне да подаде сигнал, така както трябва.  Документирано е и Вие ги имате тези документи.
И. Джонгов: Значи това всичкото е трябвало да го сподели с комисията. Сам си взима решения, сам преценява ... човека комисия.
Л. Кирилов: Той е председател. Проблем е, че го е извършил ли?

И. Джонгов: Не е запознал ...
Л. Кирилов: Казвате, че нищо не е направил..
И. Джонгов: Казвам какво следва. 
Л. Кирилов: Казвате, че нищо не е направил. Сега защо го е направил?
С. Готев: Колегата разбирам, че е икономист. Не е строителен инженер. Най-вероятно той не знае, че тази сграда е общинска собственост и че това е гимназия СУ „Саво Савов“.  Той живее в София не живее в Пирдоп, но ние поканихме, лично аз съм разговарял с Председателя на ОбС, от Вашата група представител, за да може да дойде. Вие винаги от Вашата група не вярва, че нещата са действителни. Аз лично не видях представител от вашата група, за да може с очите си да се убедите, но... аз апелирам ако искате с цялата група да отидем заедно, когато решите. Когато Ви е удобно. Аз съм отговорен и ще си отделя от времето, за да дойда с Вас и да Ви запозная, че това е гимназията СУ „Саво Савов“, да се качим на третия етаж през капандурата, да се качим и да видите и Вие това нещо, за да може да се убедите. 
Л. Кирилов: Как поканихте?
И. Джонгов: Г-н Ненчев знае.
С. Готев: Надявам се в най-кратки срокове да се направи, за да не стане някаква беля... В удобно за Вас време, в най-кратки срокове да отидем и да видите на място. Аз ще отида с цялата Ваша група и да отидем .. Ако трябва да прекъснем днешното заседание и да продължим утре, вдругиден, в петък, когато кажете, но искам Вие да сте убедени че това е в СУ „Саво Савов“, не е някъде другаде. Това не е предизборна кампания. Това е проблем тежащ на всички нас. Когато се убедите и кажете, да това наистина е СУ „Саво Савов“ започваме да работим. Така, че ако не сте готови сега и не сте сигурни в снимките или нямате ми доверие, кажете, аз ще поискам отлагане на сесията, за да може и Вие да се запознаете, да отидем и да действаме ... Трябва се действа, общинския съвет, принципала. Да се вземе решение и да не се застрашава живота и здравето на всички, които са там.
Л. Кирилов: За разлика от Вас аз съм учил в това училище. 
С. Готев: Аз също съм учил.
Л. Кирилов: Мисля, че сте учили в основното и после в техникума. Най-вероятно академичните ми успехи са малко по-добри. Г-н Готев нашата група за това, което е трябвало и г-н Ненчев, което е трябвало е поканил подателя на сигнала, направил е всичко възможно.. Още когато се прие това решение за тази група Ви казах, че аз не съм строител. И когато предложихте да наемем лице, аз Ви казах „да“, да наемем такова лице. Все пак изискванията за строител, на инженер и най-вече да отговаря, като вещо лице. … Каквито и снимки да покажете, пак Ви казвам, аз от дървен материал не разбирам. За да се установят факти, трябва да има реални действия. Затова казвам, че това е някакъв политически хепънинг. Няма на тази сесия нито проект за решение, какво правим?
С. Готев: Ще предложим.
Л. Кирилов: Предлагайте.
С. Готев: Г-н Председател. Изтече един час от заседанието. Може ли да обявите почивка?


И. Джонгов: Обявявам 10 мин. почивка.
(ПОЧИВКА)
	И. Джонгов: Почивката свърши. В залата присъстват 12 общински съветници. Отсъства общински съветник – Г. Панов.



  Продължаваме по точката. Някакви други изказвания, коментари?
Л. Кирилов: По процедура. Все пак да спазваме правилника. Всеки общински съветник има право по едно изказване на дадена точка. 
И. Джонгов: Аз питам. Който е искал винаги съм дал думата, въпреки че Вие твърдите, че е друго.
Л. Кирилов: Само Ви напомням.
С. Готев: Предлагам проект за решение (С. Готев прочете проект за решение).

И. Джонгов подложи на поименно гласуване представения проект за решение от г-н Готев.
Моля, гласувайте: 
	Гласували „за” - Васил Кафеджиев, Деян Стоев, Иван Джонгов, Мария Бръмбева, Ненко Павлов, Силвия Георгиева, Симеон Симеонов, Станислав Готев; 
          Гласували „против” – Кристина Петкова, Ненко Ненчев, Тодор Иванов;
	Гласували  „въздържал се”– Лало Кирилов;

На основание чл. 21, ал. 1, т.8 и т. 23 и ал. 2 от Закона за местното самоуправление и местната администрация, след проведено поименно гласуване с 8 гласа „за”, както следва: Васил Кафеджиев, Деян Стоев, Иван Джонгов, Мария Бръмбева, Ненко Павлов, Силвия Георгиева, Симеон Симеонов, Станислав Готев, 3 гласа „против” – Кристина Петкова, Ненко Ненчев, Тодор Иванов и 1 гласа „въздържал се” - Лало Кирилов,  Общински съвет-Пирдоп прие 
РЕШЕНИЕ
№ 30
1. Във връзка с получен доклад от Сметна палата, доклад на АДФИ, писмо от запитване на общински съветници към АДФИ и получен отговор, Общински съвет – Пирдоп реши да сигнализира Главен прокурор на Р България, Председателя на Народното Събрание на Р България, Президента на Р България, Министерството на образованието и науката, РУО София област, АДФИ, КПК /комисия за противодействие на корупцията/, Общинска избирателна комисия Пирдоп.

2. Във връзка със сигналите до Главния прокурор и Общинска избирателна комисия и поради опасност от оказване на натиск върху служители на Общинска администрация и Общински съветници, подмяна на документи и сключване на допълнителни споразумения и с оглед на повлияване върху разследването от компетентните органи, призоваваме за отстраняване от длъжност на кмета на Община Пирдоп – Ангел Геров до окончателното приключване на проверките.


Заседанието на Общински съвет - Пирдоп приключи своята работа, поради изчерпване на дневния ред.
Пълен запис от заседанието на Общински съвет – Пирдоп е наличен на сайта на Община Пирдоп.

[bookmark: _GoBack]Приложение към протокола: снимков материал.


             Протоколист: 		                      ПРЕДСЕДАТЕЛ НА ОбС-ПИРДОП:
                (М. Кръстева)				                                   (ИВАН ДЖОНГОВ)

